**Չիլիի բնական պատմության ազգային թանգարան** (իսպ.՝ Museo Nacional de Historia Natural or MNHN), Չիլիի երեք ազգային թանգարաններից մեկը Չիլիի գեղարվեստի և Ազգային պատմության թանգարանների հետ միասին։ Գտնվում է Սանտյագոյի Կինտա նորմալ զբոսայգում։

Պատմություն
-----------

Թանգարանը Հարավային Ամերիկայի ամենահին բնական պատմության թանգարաններից մեկն է։ Հիմնադրվել է 1830 թվականի սեպտեմբերի 14-ին, ֆրանսիացի բնագետ Կլոդ Գեի կողմից, Չիլիի կառավարության հանձնարարությամբ։ Հիմնական ուղղվածությունն է եղել Չիլիի կենսաբանությունն ու աշխարհագրությունը՝ ուշադրության կենտրոնում պահելով մշակաբույսերն և հանքային պաշարները։ Թանգարանի ներկայիս շենքը կառուցվել է 1875 թվականին որպես Չիլիի միջազգային ցուցահանդեսի համար պալատ կամ տաղավար։

1889 թվականին ստեղծվել են բուսաբանության, կենդանաբանության, հանքագիտության բաժինները։ Ազգային թանգարան տեղեկագիրը (Boletín դել Museo Nacional) առաջին անգամ հրատարակվել է 1908 թվականին և շարունակվում է տպագրվել մինչև այսօր Բնական պատմության ազգային թանգարան (Boletín del Museo Nacional de Historia) վերնագրով։

1906 թվականի օգոստոսի և 1927 թվականի ապրիլի երկրաշարժերը վնասել են թանգարանը։
Ումբերտո Ֆունեսալիդա Վիլեգասը ղեկավարել է թանգարանը մինչև 1964 թվականին թանգարանի տնօրեն է դարձել Գրեյթ Մոստնին, ով թանգարանը ղեկավարել է մինչև 1982 թվական։

Բաժիններ
--------

Թանգարանն ունի 5 բաժիններ՝ բուսաբանության, կենդանաբանության, միջատաբանության, մարդաբանության և հնէաբանության։

Բուսաբանության բաժինը ներառում է 1830 թվականին թվագրվող, 3700 տեսակից բաղկացած հերբարիում։ Չիլիական տեսակների 90% նմուշները կարելի է տեսնել այստեղ։

Կենդանաբանության բաժնում կան տասնչորս հոլոտիպեր (holotype), հիմնականում Չիլիի ծովային և քաղցրահամ ջրերի ձկներ։

Մարդաբանության բաժնում ներկայացված է Կենտրոնական Չիլիի հնագիտությունը Ինկերի կայսրության և Չիլիի և Զատկի կղզու ժամանակակից կամ վերջերս բնաջնջված ժողովուրդների մշակութային նմուշների միջոցով։ Գործառույթներից մեկն է Պլոմո մումիայի խնամքը։

Թանգարանը գտնվում է Գրադարանների, արխիվների և թանգարանների տնօրինության ներքո (DIBAM), որը համարվում է Չիլիի կրթության նախարարության ստորաբաժանում։

Կենտրոնական սրահը, որտեղ ներկայացված է կապույտ կետի կմախքը

Ցուցադրություններ, հավաքածուներ
-------------------------------

Թանգարանն ունի տասներկու մշտական ցուցադրություններ։

* Չիլիի կենսաաշխարհագրություն, երկար թունելտ զբաղեցնում է առաջին հարկի գրեթե մեծ մասը
* Ցամաքային էկոհամակարգերի ինտերակտիվ մանկական խաղեր
* Կենտրոնական սրահի ցուցադրություն, այդ թվում կապույտ կետի 17 մետրանոց կմախք
* Միներալներ
* Միջատներ
* Փափկամարմիններ
* Մեզոզոյան դարաշրջանի ողնաշարավորներ
* Չիլիի փայտանյութ
* Չիլիի հնագիտություն
* Խուան Ֆեռնանդես կղզեխումբ
* Մշակութային մարդաբանություն, ներկայացված են այմարա, մապուչե, սելկնամ, ռապունի, կավեսկար, յամանա ժողովուրդները։
* Պղնձի օգտագործում, Codelco-ի հավաքածու

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Wiki Loves Monuments monuments database — 2017.
2. ↑  Juan Davud Murillo Sandoval. «DE LO NATURAL Y LO NACIONAL. REPRESENTACIONES DE LA NATURALEZA EXPLOTABLE EN LA EXPOSICIÓN INTERNACIONAL DE CHILE DE 1875». `{{cite journal}}`: Cite journal requires `|journal=` (օգնություն)
3. ↑  A flyer handed out at the museum.
4. ↑  Grete Mostny, Memorial for the victims of National Socialism, University of Vienna, Retrieved 9 November 2015
5. ↑  «LA COLECCIÓN, Y. NOMENCLÁTOR BASADO EN. "MUSEO NACIONAL DE HISTORIA NATURAL CHILE PUBLICACIÓN OCASIONAL N 64/2015"» (PDF). *LA COLECCIÓN* (Spanish). 2015. Արխիվացված է օրիգինալից (PDF) 2017 թ․ հոկտեմբերի 19-ին. Վերցված է 2017 թ․ հունիսի 2-ին.`{{cite journal}}`: CS1 սպաս․ չճանաչված լեզու (link)
6. ↑  «dibam». *Portal dibam* (Spanish). 2017. Արխիվացված է օրիգինալից 2017 թ․ հունիսի 6-ին. Վերցված է 2017 թ․ հունիսի 4-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* *Museo Nacional de Historia Natural* Արխիվացված 2008-05-26 Wayback Machine
* A 360° panorama of the museum Արխիվացված 2011-07-07 Wayback Machine

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BIBSYS: 97051123 · BNF: 12209687h · CiNii: DA16513070 · GND: 50185-2 · ISNI: 0000000123240574 · SUDOC: 030741408 · VIAF: 312760444 · WorldCat VIAF: 312760444 |

 |

 |